Politiet rykket fredag ettermiddag ut etter tips om at to personer slepte en motorsykkel - på en uvanlig og ikke spesiell lur måte - i Kristiansund.

- De brukte bil, og vedkommende som satt på motorsykkelen hadde et tau rundt livet som han ble dratt etter, sier operasjonsleder Leif Ragnar Hoseth i Nordmøre og Romsdal politidistrikt.

- Dette er ikke forsvarlig. Begge personene fikk førerkortet beslaglagt, sier han.

Motorsyklisten falt av sykkelen i startfasen av den spesielle tauingen.